OpenLLM-France/wikimedia huggingface dataset:
# Stadionul Republican

L'Stadionul Republican fou un estadi poliesportiu de la ciutat de Chișinău, Moldàvia. Normalment s'hi disputaven partits de futbol, com la final de la copa moldava de futbol. Tenia una capacitat per a 8.084 espectadors i va ser construït el 1952 i demolit el 2007.

## Referències

* ↑ Stadionul Republican în paragină, protv.md (in Romanian)
# Staden

Staden (flamenc occidental Stoan) és un municipi belga de la província de Flandes Occidental a la regió de Flandes.

## Seccions

| # | Nom | Superfície (km²) | Població (31/12/2006) |
| I | Staden | 25,43 | 5.391 |
| II | Oostnieuwkerke | 10,80 | 3.422 |
| III (IV) | Westrozebeke - Vijfwegen | 10,00 | 2.169 |

## Localització

* a. Roeselare
* b. Passendale (Zonnebeke)
* c. Poelkapelle (Langemark-Poelkapelle)
* d. Houthulst
* e. Zarren (Kortemark)
* f. Handzame (Kortemark)
* g. Hooglede

## Agermanaments

* Florstadt
# Stolbovoi

Stolbovoi (en rus: Столбовой) és un poble (un possiólok) de l'óblast d'Astracan, a Rússia, segons el cens del 2010 tenia 128 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Sèrra de Comalada

La Sèrra de Comalada és una serra situada al municipi de Naut Aran a la comarca de la (Vall d'Aran), amb una elevació màxima de 2.247,5 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Sèrra de Comalada». Gran Enciclopèdia Catalana. Barcelona: Grup Enciclopèdia Catalana.
# William Walker (ciclista)

William Walker (Subiaco, Austràlia Occidental, 31 d'octubre de 1985) és un ciclista australià, professional des del 2005 al 2014. Ja retirat del ciclisme del 2009 al 2012, per tenir taquicàrdia, va haver d'abandonar definitivament el 2014 per tornar a tenir problemes cardíacs.

## Palmarès

* 2003
** 1r al Giro de Basilicata
** Vencedor d'una etapa del Bay Cycling Classic
* 2004
** 1r al Tour of the Southern Grampians i vencedor de 2 etapes
** 1r al Melbourne to Warrnambool Classic
** 1r al Tour of Sunraysia i vencedor d'una etapa
** Vencedor d'una etapa del Herald Sun Tour
** Vencedor d'una etapa del Canberra Tour
* 2005
** Vencedor d'una etapa del Circuito Montañés
* 2006
** Campió d'Austràlia en ruta sub-23
* 2009
** Vencedor d'una etapa del Jayco Bay Classic
* 2012
** 1r al Tour of Gippsland i vencedor d'una etapa
** Vencedor d'una etapa del Tour de Tasmània
* 2013
** Vencedor d'una etapa del Tour de Toowoomba

### Resultats a la Volta a Espanya

* 2006. 112è de la classificació general

### Resultats al Giro d'Itàlia

* 2007. 57è de la classificació general

## Referències

* ↑ «Will Walker, hospitalizado por problemas de corazón». biciciclismo.com, 16-01-2014 [Consulta: 28 juliol 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ca la Dolores Ceba

Ca la Dolores Ceba és una obra de Porrera (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de planta quadrangular, bastit de maçoneria arrebossada, de planta baixa, entresòl i dos pisos, cobert per teulada a dos vessants. A la façana s'obre una porta i una finestra a la planta baixa, un balcó a l'entresòl, i dos pisos a cada pis. Cal destacar la porta adovellada amb la data orlada a la clau.

## Història

Edifici construït a les darreries del segle xviii, època d'esplendor de la vila. Ha estat objecte de reformes i actualment conserva únicament algun element original. És utilitzat com segona residència.

## Referències

* 1 2 «Ca la Dolores Ceba». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].

## Enllaços externs

* «Ca la Dolores Ceba». Mapa de recursos culturals. Diputació de Tarragona.
# Cadena de transmissió segellada

La cadena de transmissió segellada (en anglès: o-ring chain) és una cadena de transmissió especialitzada emprada per transmetre moviment mecànic circular d'un pinyó (roda dentada) a un altre.

## Construcció

La cadena segellada deu el seu nom en anglès (O-ring chain) a les juntes tòriques de goma de forma circular (segells tipus o-ring) col·locades entre les làmines externes i internes de les baules d'una cadena de transmissió de moviment mecànic. Els fabricants de cadenes van començar a incloure els segells a partir de 1971, després que Joseph Montano -que treballava a Whitney Chain a Hartford, Connecticut- va descobrir que era una forma d'estendre el temps que es manté la necessària lubricació de la cadena, al mateix temps que no permet l'entrada de terra o brutícia als eixos de les baules, allargant la seva vida útil i disminuint la necessitat de manteniment.

## Aplicacions

Les cadenes segellades s'usen principalment en les motocicletes, una de les aplicacions de transmissió més exigent per les altes velocitats implicades, que requeririen cadenes de transmissió més grans i amb molta lubricació, que es pot perdre a causa de les condicions d'ús (camí, terra, pluja, etc.). Així doncs les cadenes segellades són ideals per aquesta aplicació.

## Vegeu també

* Cadena de transmissió
* Cadena de rodets
* Cadena

## Referències

* ↑ «The Complete Guide to Chain.». chain-guide.com, 24-04-1990. [Consulta: 17 febrer 2011].
* ↑ «Automatic chain oiler review.». mylanders.com, 24-04-1990. [Consulta: 17 febrer 2017].

## Enllaços externs

* The Complete Guide to Chain (anglès)
* Automatic chain oiler review (anglès)
# Cal Joan (Sant Agustí de Lluçanès)

Cal Joan és una casa de Sant Agustí de Lluçanès (Osona) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular, de dos pisos, amb el teulat a doble vessant lateral en relació amb la façana principal que dona al carrer. Tot i haver estat modificada conserva la mateixa estructura de la seva construcció. Les portes i finestres presenten llindes i muntants de pedra originals. Els ampits són treballats.

## Història

La llinda de la porta d'entrada conserva parcialment una inscripció: EROCA ME FET / 17 90.

## Referències

* 1 2 «Cal Joan». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 agost 2017].
# Bunsenita

La bunsenita és un mineral de la classe dels òxids, que pertany al grup de la períclasi. Rep el seu nom del professor de química Robert Wilhelm Eberhard Bunsen (1811-1899).

## Característiques

La bunsenita és un òxid de fórmula química NiO. Cristal·litza en el sistema isomètric. Es troba en forma de petits cristalls octaedrics, que poden ser modificats pel cub o el dodecaedre. La seva duresa a l'escala de Mohs és 5,5.
Segons la classificació de Nickel-Strunz, la bunsenita pertany a «04.AB: Òxids amb proporció Metall:Oxigen = 2,1 i 1:1, amb Catió:Anió (M:O) = 2:1 (i 1,8:1)» juntament amb els següents minerals: crednerita, tenorita, delafossita, mcconnel·lita, bromellita, zincita, calç, manganosita, monteponita, períclasi, wüstita i pal·ladinita.

## Formació i jaciments

Va ser descoberta l'any 1858 a Johanngeorgenstadt, Erzgebirge (Saxònia, Alemanya). Es troba en filons hidrotermals de níquel i urani, com és el cas de la seva localitat tipus, o en dipòsits de níquel en contacte entre quarsites i roques ultramàfiques serpentinitzades. Aparentment ha sigut formada a ~730 ◦C i a menys de 2 kbar durant el metamorfisme tèrmic, possiblement a causa d'un meteorit ric en níquel. Sol trobar-se associada a altres minerals com: bismut, annabergita, aerugita, xantiosita, liebenbergita, trevorita, violarita, mil·lerita, gaspeïta, nimita o bonaccordita.

## Referències

* ↑ «Bunsenite» (en anglès). Mindat. [Consulta: 4 abril 2016].
* 1 2 «Bunsenite» (en anglès). Handbook of Mineralogy. [Consulta: 4 abril 2016].
# Brandtita

La brandtita és un mineral de la classe dels fosfats que pertany al grup de la brandtita. Rep el nom en honor del químic suec Georg Brandt (Riddarhyttan, Suècia, 26 de juny de 1694 - Estocolm, 29 d'abril de 1768), el descobridor del cobalt.

## Característiques

La brandtita és un arsenat de fórmula química Ca₂(Mn$^{2+}$,Mg)(AsO₄)₂·2H₂O. Cristal·litza en el sistema monoclínic. La seva duresa a l'escala de Mohs és 3,5.
Segons la classificació de Nickel-Strunz, la brandtita pertany a «08.CG - Fosfats sense anions addicionals, amb H₂O, amb cations de mida mitjana i gran, RO₄:H₂O = 1:1» juntament amb els següents minerals: cassidyita, col·linsita, fairfieldita, gaitita, messelita, parabrandtita, talmessita, hillita, roselita, wendwilsonita, zincroselita, rruffita, ferrilotharmeyerita, lotharmeyerita, mawbyita, mounanaïta, thometzekita, tsumcorita, cobaltlotharmeyerita, cabalzarita, krettnichita, cobalttsumcorita, niquellotharmeyerita, manganlotharmeyerita, schneebergita, niquelschneebergita, gartrellita, helmutwinklerita, zincgartrel·lita, rappoldita, fosfogartrel·lita, lukrahnita, pottsita i niqueltalmessita.

## Formació i jaciments

Va ser descoberta a la mina Harstigen, situada a la localitat de Pajsberg, a Filipstad (Värmland, Suècia). També ha estat descrita en altres indrets del planeta: Xile, els Estats Units, Anglaterra, Àustria, França, Alemanya, Grècia, Itàlia, Suïssa, República Txeca, Sud-àfrica, Kazakhstan i el Japó.

## Referències

* ↑ «Brandtite» (en anglès). Mindat. [Consulta: 17 abril 2019].
# Cadell

«Cadell» té aquests significats:
* Biografies:
* Cadell (família)
* Arnau Cadell, escultor català dels segles xii i xiii.
* Ava Cadell (1956), actriu i sexòloga hongaresa
* Cadell Ddyrnllwg, rei de Powys (Gal·les) entre 447 i 460.
* Cadell ab Einion, rei de Deheubarth (Gal·les) entre 1005 i 1008.
* Cadell ap Brochfael, rei de Powys entre 773 i 808.
* Cadell ap Gruffydd, rei de Deheubarth entre 1143 i 1153.
* Cadell ap Rhodri, Príncep de Seisyllwg (Gal·les) entre 872 i 878.
* Cyngen ap Cadell, rei de Powys entre 808 i 855.
* Francis Cadell (1822 – 1879), explorador escocès d'Austràlia.
* Francis Campbell Boileau Cadell o Francis Cadell (1883 – 1937), pintor escocès.
* Galceran Cadell, militar del segle xvi del bàndol dels cadells.
* Jean Cadell (1884 – 1967), actriu escocesa.
* Joan Cadell, noble del segle xvi, senyor d'Arsèguel i dirigent dels cadells.
* Meryn Cadell, cantant i escriptor canadenc.
* Robert Cadell (1788 – 1849), escocès editor de les obres de Walter Scott.
* Simon Cadell (1950 – 1996), actor britànic.
* Botànica:
** Cadell (nimfeàcia) (Nymphaea alba), planta de les nimfeàcies.
** Cadell (zigofil·làcia) (Tribulus terrestris), planta de les zigofil·làcies.
** Espina-xoca (Xanthium spinosum), mala herba.
* Enginyeria:
** Cadell (molí de vent), barra que assegurava la caiguda del gra en els molins de vent.
** Cadell (fusteria) o recalador, mena de ribot utilitzat per a fer ranures paral·leles al cantell de la post.
** Cadell (engranatge), peça que permet el pas de les dents d'una roda o barra dentada en una direcció, però no en l'oposada
* Geografia:
** Cadell (Austràlia), poble del sud d'Austràlia.
** Can Cadell, nucli de població del municipi de Sant Feliu de Buixalleu a La Selva.
** Torre de Cadell, edifici a Bellver de Cerdanya.
* Història: Cadells, membres d'un dels dos bàndols en què estava dividida la noblesa catalana al final del segle xvi.
* Zoologia:
** Cadell o cria, petit del gos i altres mamífers.
** Cadell (insecte), insecte ortòpter de la família dels gríl·lids.
** Cadell (ocell), ocell de la família dels caràdrids.
# Cadell (mecànica)

Un cadell o trinquet és un mecanisme que permet que un engranatge giri cap a un costat, però li impedeix de fer-ho en sentit contrari, ja que ho impedeixen les dents en forma de serra. Permet també que els mecanismes no es trenquin en girar a l'inrevés.
Usos d'aquest mecanisme:
* En els rellotges, evita que les manetes girin cap al sentit contrari. Té diferents formats i mides.
* En les claus de carraca, permet que el moviment es transmeti només en el sentit desitjat.
* En el pinyó lliure d'una bicicleta.
* En els cabrestants manuals.

## Enllaços externs

* Mecanisme en detall i tipus de trinquet
* Diferents mecanismes de trinquet Arxivat 2010-01-04 a Wayback Machine.
* 3D sprag Arxivat 2009-06-13 a Wayback Machine.
# Brushita

La brushita és un mineral de la classe dels minerals fosfats. Va ser descoberta l'any 1864 a l'illa d'Aves a Nova Esparta (Veneçuela), sent nomenada així en honor de George J. Brush, mineralogista nord-americà.
Un sinònim poc usat és epiglaubita.

## Característiques químiques

És un fosfat hidratat de calci amb anions addicionals hidroxil. Isoestructural amb el mineral de guix (CaSO₄·2H₂O). És l'anàleg amb fosfat de la farmacolita (Ca(AsO₃OH)·2H₂O).

## Formació i jaciments

És un dels més comuns minerals trobats a les coves en forma de crostes, en dipòsits de guano i en fosforites, format a partir de la reacció de solucions riques en fosfat amb calcita i argila. Pot aparèixer en roques sedimentàries fosfatades.
És un dels elements constitutius que formen el riu de llet de lluna de 150 metres de llarg descobert en 2004 en una cova de la muntanya Hernio a Guipúscoa (Espanya). Als territoris de parla catalana va ser descrita a les coves del Salnitre (Collbató).
Sol trobar-se associat a altres minerals com: tanarakita, ardealita, hidroxilapatita, variscita o guix.

## Referències

* ↑ Moore, G.E. «On brushite, a new mineral occurring in phosphatic guano» (en anglès). The American Journal of Science and Arts, 39, 1865, pàg. 43-44.
* ↑ Martínez-Arkarazo, I. «Spectroscopic characterisation of moonmilk deposits in Pozalagua tourist Cave (Karrantza, Basque Country, North of Spain)» (en anglès). Spectrochimica Acta Part A: Molecular and Biomolecular Spectroscopy, 68, 4, 2007, pàg. 1058-1064.
* ↑ Claverí, Jaume «Els fosfats de la cova del Salnitre». Mineralogistes de Catalunya, 2, 1, 01-01-1982, pàg. 20-28 [Consulta: 29 novembre 2023].

## Enllaços externs

* Brushita, mindat.org.
* Brushita, webmineral.com.
* Manual de brushita, Mineral Data Publishing.
# Brushton

Brushton és una població dels Estats Units a l'estat de Nova York. Segons el cens del 2000 tenia 479 habitants.

## Demografia

Segons el cens del 2000, Brushton tenia 479 habitants, 213 habitatges, i 119 famílies. La densitat de població era de 660,5 habitants/km².
Dels 213 habitatges en un 26,8% hi vivien nens de menys de 18 anys, en un 42,3% hi vivien parelles casades, en un 8,9% dones solteres, i en un 43,7% no eren unitats familiars. En el 36,6% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,6% tenia menys de 18 anys, un 7,5% entre 18 i 24, un 23,8% entre 25 i 44, un 26,1% de 45 a 60 i un 18% 65 anys o més.
L'edat mediana era de 40 anys. Per cada 100 dones de 18 o més anys hi havia 92 homes.
La renda mediana per habitatge era de 18.750 $ i la renda mediana per família de 29.722 $. Els homes tenien una renda mediana de 29.219 $ mentre que les dones 17.292 $. La renda per capita de la població era de 13.674 $. Entorn del 13,4% de les famílies i el 19,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brushton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Brushton». American Fact Finder. Oficina del Cens dels Estats Units, 12-01-2010.
# Cachimana (cràter)

Cachimana és un cràter sobre la superfície del planeta nan Ceres, situat amb el sistema de coordenades planetocèntriques a 86.3 ° de latitud nord i 226.7 ° de longitud est. Fa un diàmetre de 18 km. El nom va ser fet oficial per la UAI l'onze d'agost del 2017 i fa referència a Cachimana, déu de la vegetació que madura el gra i controla les estacions del cultiu de les tribus Atabapo i Inirida a Veneçuela.

## Referències

* ↑ "Cachimana (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Breidweiler

Breidweiler (en luxemburguès: Präiteler; en alemany: Breidweiler) és una vila de la comuna de Consdorf situada al districte de Grevenmacher del cantó d'Echternach. Està a uns 22 km de distància de la ciutat de Luxemburg.

## Referències

* ↑ «Breidweiler». [Consulta: 25 octubre 2015].
# Cal Patrots

Cal Patrots, o Petrots és un edifici del Pla del Penedès (Alt Penedès) protegit com a bé cultural d'interès local.

## Descripció

És un edifici entre mitgeres, situat a l'interior del nucli urbà del Pla del Penedès. Fa cantonada, està compost de planta baixa, dos pisos i terrat. Al primer pis hi ha balcons i tribunes als dos angles de les tres façanes lliure. La composició de l'edifici és simètrica. Són remarcables els elements ornamentals (motllures, ferros, ràfec, ...). El llenguatge arquitectònic utilitzat és el modernisme.
La Casa Patrots va ser projectada per l'arquitecte Antoni Pons i Domínguez.

## Referències

* 1 2 «Casa Petrots». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Campionat cearense

El Campionat Cearense és la competició futbolística de l'estat de Ceará.

## Campions

| 1915 Ceará 1916 Ceará 1917 Ceará 1918 Ceará 1919 Ceará 1920 Fortaleza 1921 Fortaleza 1922 Ceará 1923 Fortaleza 1924 Fortaleza 1925 Ceará 1926 Fortaleza 1927 Fortaleza 1928 Fortaleza 1929 Maguari 1930 Orion 1931 Ceará 1932 Ceará 1933 Fortaleza 1934 Fortaleza 1935 América (CE) 1936 Maguari 1937 Fortaleza 1938 Fortaleza 1939 Ceará 1940 Tramways 1941 Ceará 1942 Ceará 1943 Maguari 1944 Maguari 1945 Ferroviário 1946 Fortaleza 1947 Fortaleza 1948 Ceará 1949 Fortaleza | 1950 Ferroviário 1951 Ceará 1952 Ferroviário 1953 Fortaleza 1954 Fortaleza 1955 Calouros do Ar 1956 Gentilândia 1957 Ceará 1958 Ceará 1959 Fortaleza 1960 Fortaleza 1961 Ceará 1962 Ceará 1963 Ceará 1964 Fortaleza 1965 Fortaleza 1966 América (CE) 1967 Fortaleza 1968 Ferroviário 1969 Fortaleza 1970 Ferroviário 1971 Ceará 1972 Ceará 1973 Fortaleza 1974 Fortaleza 1975 Ceará 1976 Ceará 1977 Ceará 1978 Ceará 1979 Ferroviário 1980 Ceará 1981 Ceará 1982 Fortaleza 1983 Fortaleza 1984 Ceará | 1985 Fortaleza 1986 Ceará 1987 Fortaleza 1988 Ferroviário 1989 Ceará 1990 Ceará 1991 Fortaleza 1992 Fortaleza, Ceará, Tiradentes i Icasa EC 1993 Ceará 1994 Ferroviário 1995 Ferroviário 1996 Ceará 1997 Ceará 1998 Ceará 1999 Ceará 2000 Fortaleza 2001 Fortaleza 2002 Ceará 2003 Fortaleza 2004 Fortaleza 2005 Fortaleza 2006 Ceará 2007 Fortaleza 2008 Fortaleza 2009 Fortaleza 2010 Fortaleza 2011 Ceará 2012 Ceará 2013 Ceará 2014 Ceará |

## Títols per equip

* Ceará Sporting Club (Fortaleza) 43 títols
* Fortaleza Esporte Clube (Fortaleza) 39 títols
* Ferroviário Atlético Clube (Fortaleza) 9 títols
* Sport Club Maguari (Fortaleza) 4 títols
* América Football Club (Fortaleza) 2 títols
* Calouros do Ar Futebol Clube (Fortaleza) 1 títol
* Gentilândia Atlético Clube (Fortaleza) 1 títol
* Orion Futebol Clube (Fortaleza) 1 títol
* Tramways Sport Club (Fortaleza) 1 títol
* Icasa Esporte Clube (Juazeiro do Norte) 1 títol
* Associação Esportiva Tiradentes (Fortaleza) 1 títol

## Referències

* ↑ Futebol Cearense, in Portuguese
* ↑ Campionat Cearense a RSSSF
* ↑ «Campeonato Cearense - Statistics» (en anglès). [Consulta: 26 juny 2023].

## Enllaços externs

* FCF web oficial
# Campionat continental d'escacs d'Amèrica

El campionat continental d'escacs d'Amèrica és un torneig d'escacs que es disputa per determinar el campió d'escacs del continent americà.

## Quadre d'honor

    #AnyCiutatGuanyador 1*1945Hollywood Samuel Reshevsky (USA) 2*1954Los Angeles Arthur Bisguier (USA) 3*1958Bogotà Oscar Panno (ARG) 4*1963L'Havana Eleazar Jiménez (CUB) 5*1966L'Havana Eleazar Jiménez (CUB) 6*1968Cárdenas Silvino Garcia Martinez (CUB) 7*1970L'Havana Eleazar Jiménez (CUB) 11974Winnipeg Walter Browne (USA) 21977Santa Cruz Herman Claudius Van Riemsdijk (BRA) 31981San Pedro Zenon Franco (PAR) 41987La Paz Pablo Ricardi (ARG) 51988L'Havana Juan Borges Mateos (CUB) 6 ? ? 7 ? ? 81998San Felipe Aleksandr Ivanov (USA)
El fins aleshores Campionat Pan Americà, el 2001 fou rebatejat com a Campionat Continental d'Amèrica. Els set millors jugadors del torneig es classificarien pel Campionat del món de la FIDE.
    #AnyCiutatGuanyador 2001Cali Alex Yermolinsky (USA) 2003Buenos Aires Alexander Goldin (USA)
Des de 2005, aquest torneig es juga com a classificatori per a la Copa del món, una via al mateix temps per accedir al Campionat del món. El nombre de jugadors que són classificats varia segons l'edició. El 2005, els deu millors es varen classificar per a la Copa del Món d'escacs de 2005. El 2014 i el 2015 els quatre millors obtingueren el passaport per a la Copa del Món d'escacs de 2015.
    #AnyCiutatGuanyador 12005Buenos Aires Lázaro Bruzón (CUB) 22007Cali Julio Granda (PER) 32008Boca Raton Jaan Ehlvest (USA) 42009São Paulo Alexander Shabalov (USA) 52010Cali Sergio Andres Sanabria Rangel (COL) 62011Toluca Lázaro Bruzón (CUB) 72012Mar del Plata Julio Granda (PER) 82013Cochabamba Julio Granda (PER) 92014Natal, Rio Grande do Norte Julio Granda (PER) 102015Montevideo Sandro Mareco (ARG) 112016San Salvador Emilio Córdova Daza (PER) 122017Medellín Samuel Sevian (USA)

## Notes i referències

* ↑ «XI Campeonato Continental Absoluto El Salvador 2016». chess-results.com. [Consulta: 5 juny 2016].
* ↑ «GM Samuel Sevian wins Continental Championship». https://new.uschess.org.+[Consulta: 14 novembre 2017]. (anglès)
* BrasilBase: Campeonatos Panamericanos
* Complete standings on Chess-Results: 2007, 2009, 2010, 2012, 2013, 2014, 2015
* FIDE: 2011
* Results from The Week in Chess: 2001, 2003, 2005, 2007, 2008

## Enllaços externs

* 2003 on uschess.org Arxivat 2015-12-08 a Wayback Machine.
* 2005 edition, Chessbase
* On the championship as qualifier
# Can Casadellà

«Can Casadellà» té aquests significats:
* Can Casadellà (Gualta), masia de Gualta
* Can Casadellà (Torroella de Montgrí), masia de Torroella de Montgrí
* Can Casadellà (Vilablareix), masia de Vilablareix
* Can Casadellà (Mieres), masia a la Garrotxa
# Campoamor (Alacant)

Campoamor (en valencià i en complet desús Campamor) és un barri de la ciutat d'Alacant a l'Alacantí (País Valencià). Limita al nord amb els barris d'Altossano i els Àngels; a l'est amb els barris de les Carolines Altes, les Carolines Baixes i Sant Antoni; al sud amb el barri del Mercat; i a l'oest amb el Polígon de Sant Blai i el barri de Sant Blai - Sant Doménec. Segons el cens de 2006, té 12.576 habitants (5.980 homes i 6.596 dones).

## Referències

* Població per barris Arxivat 2007-03-19 a Wayback Machine., en la pàgina de l'Ajuntament d'Alacant.
Vegeu: Llista de barris d'Alacant
# Campo nell'Elba

Campo nell'Elba és un comune (municipi) de la província de Liorna, a la regió italiana de la Toscana, situat a uns 140 quilòmetres al sud-oest de Florència i a uns 90 quilòmetres al sud de Liorna, a l'illa d'Elba. A 1 de gener de 2019 la seva població era de 4.840 habitants.
Campo nell'Elba limita amb els següents municipis: Capoliveri, Marciana i Portoferraio.

## Referències

* ↑ «Resident population on 1st january» (en anglès). ISTAT. [Consulta: 18 març 2020].